作者：张孝祥
词牌/韵律：水龙吟

paragraphs: 平生只说浯溪，斜阳唤我归船系。
月华未吐，波光不动，新凉如水。
长啸一声，山鸣谷应，栖禽惊起。
问元颜去后，水流花谢，当年事，凭谁记。
须信两翁不死。
驾飞车，时游兹地。
漫郎宅里，中兴碑下，应留屐齿。
酌我清尊，洗公孤愤，来同一醉。
待相将把袂，清都归路，骑鹤去，三千岁。